Ohjusvene Hamina

Ohjusvene Hamina (kylkinumerot 74 ja 80) on Suomen merivoimien Hamina-luokan ohjusvene, joka kuuluu Suomenlahden meripuolustusalueen 7. ohjuslaivueeseen. Alus tilattiin vuonna 1996.

Rakenne 
Veneen runko on alumiinia, ja yläpuoliset kansirakenteet ovat hiilikuitua. Aluksessa ei ole potkureita, vaan ne on korvattu vesisuihkupropulsiolla. Tekniikan hyötyjä ovat muun muassa ketteryys ja pieni syväys. Lisäksi alus hyödyntää häiveominaisuutta, joka on saatu aikaan muokkaamalla aluksen muotoja ja valitsemalla sopivia materiaaleja.

Aseistus 
Aluksen pääaseistuksena on neljä Saab RBS15 (Suomessa MTO-85M) -meritorjuntaohjusta sekä kahdeksan Umkhonto-ohjusta (Suomessa ilmatorjuntaohjus 2004, ITO2004). 57 millimetrin Bofors-laivatykki ja kaksi 12,7 millimetrin ilmatorjuntakonekivääriä.

Peruskorjauksen yhteydessä alukset varusteltiin Saab Dynamicsilta hankitulla torpedoaseella Torped 47. Ennen Torped 47:n valmistumista lainassa on Torped 45. 57 millimetrin Bofors korvataan saman valmistajan modernilla 40 millimetrin Mk.4-aseella.

Peruskorjauksessa oli mukana syvyytettävä kaikuluotainjärjestelmä. Hamina palasi toisena Tornion jälkeen peruskorjauksesta, jossa tehtiin elinkaaren puolivälin päivitys.

Lähteet

Aiheesta muualla 

Hamina-luokka